Komission kertomus Euroopan parlamentille ja neuvostolle Euroopan maatalouden tukirahaston menoista - Varojärjestelmä nro 1–3/2008 /* SEK/2008/0535 lopull. */





[pic] | EUROOPAN YHTEISÖJEN KOMISSIO | Bryssel 25.4.2008 SEK(2008) 535 lopullinen KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä nro 1–3/2008 SISÄLLYSLUETTELO 1. MAATALOUSTUKIRAHASTON VUODEN 2008 TALOUSARVIOMENETTELY 3 2. MAATALOUSTUKIRAHASTON KÄYTTÖTARKOITUKSEENSA SIDOTUT TULOT 4 3. VÄLIAIKAISISTA RAKENNEUUDISTUSMÄÄRISTÄ PERÄISIN OLEVAT TULOT (SOKERIALA) 4 4. KUVAUS MAATALOUSTUKIRAHASTON VUODEN 2008 TALOUSARVION TOTEUTUMISESTA 4 5. MAATALOUSTUKIRAHASTON KÄYTTÖTARKOITUKSEENSA SIDOTTUJEN TULOJEN TOTEUTUMINEN 6 6. VÄLIAIKAISISTA RAKENNEUUDISTUSMÄÄRISTÄ PERÄISIN OLEVIEN TULOJEN TOTEUTUMINEN (SOKERIALA) 6 7. SOKERIALAN RAKENNEUUDISTUSRAHASTON TOTEUTUMINEN 7 8. PÄÄTELMÄT 7 LIITE 1: | MAATALOUSTUKIRAHASTON VUODEN 2008 TALOUSARVIOMENETTELY | LIITE 2: | MAATALOUSTUKIRAHASTON MÄÄRÄRAHOJEN ALUSTAVA KÄYTTÖ 31.1.2008 ASTI | 1. MAATALOUSTUKIRAHASTON VUODEN 2008 TALOUSARVIOMENETTELY Liitteessä 1 olevassa taulukossa esitetään tiivistelmänä Euroopan maatalouden tukirahaston (maataloustukirahaston) vuoden 2008 talousarviomenettely ja menettelyn kuhunkin vaiheeseen liittyvien määrärahojen vastaavat määrät. Komissio hyväksyi vuoden 2007 toukokuun alussa maataloustukirahaston alustavan talousarvioesityksen (ATE), jossa maksusitoumusmäärärahat olivat 42 194,8 miljoonaa euroa ja maksumäärärahat 42 319,9 miljoonaa euroa. Ennakoitujen määrärahojen määrät perustuivat eri tuotteiden sisäisten ja ulkoisten markkinaolosuhteiden arviointiin, hedelmä- ja vihannesalan uudistusehdotuksen vaikutuksiin sekä vaikutukseen, joka aiheutuu suorien tukien mukauttamisen saavutettua enimmäismääränsä 5 prosenttia. Talous-, rahoitus- ja budjettiasioita käsittelevä neuvosto hyväksyi heinäkuussa 2007 talousarvioesityksen ja leikkasi ATE:ssa pyydetyistä määrärahoista 550,0 miljoonaa euroa. Markkinatoimenpiteiden määrärahoja leikattiin tasavähennyksinä 350,0 miljoonaa euroa lukuun ottamatta vähävaraisimmille toimitettavia elintarvikkeita, hedelmien ja vihannesten ilmaisjakelua ja koulumaitoa koskevia ohjelmia. Sääntöjenmukaisuustarkastuksen määrärahoja lisättiin 200,0 miljoonalla eurolla (negatiivisia menoja). Euroopan parlamentti sitä vastoin palautti neuvoston vähentämät määrärahat ATE:n ensimmäisessä käsittelyssä, minkä lisäksi se korotti määrärahoja noin 30,0 miljoonalla eurolla pitkälti samoille aloille, joiden osalta neuvosto teki tasavähennyksiä koskevan poikkeuksen. Komissio tarkisti ja päivitti lokakuussa 2007 ATE:n määrärahatarpeita koskevat alkuperäiset arviot maatalouslainsäädännön ja maatalousmarkkinoiden viimeaikaisen kehityksen sekä euron ja dollarin kurssikehityksen perusteella ja jätti budjettivallan käyttäjälle oikaisukirjelmän nro 2/2008. Siinä komissio pyysi yhteensä 40 862,3 miljoonaa euroa maksusitoumusmäärärahoja ja yhteensä 40 988,5 miljoonaa euroa maksumäärärahoja. Komissio supisti ATE:ssa alun perin pyydettyjä määrärahoja vuoden 2008 oikaisukirjelmässä 1 332,5 miljoonalla eurolla. Vuoden 2008 talousarvio hyväksyttiin Euroopan parlamentin täysistunnossa joulukuussa 2007. Vuoden 2008 talousarvion maksusitoumusmäärärahat maatalouden markkinatoimenpiteitä ja suoria tukia varten (toimintalohko 05) olivat 40 562,3 miljoonaa euroa ja maksumäärärahat 40 688,5 miljoonaa euroa. Lisäksi toimintalohkolle 17 (eläinlääkintä- ja kasvinsuojelutoimenpiteet) varattiin maksusitoumusmäärärahoja 281,7 miljoonaa euroa ja maksumäärärahoja 225,7 miljoonaa euroa. Lisäksi vuoden 2008 talousarviossa toimintalohkolle 11 (kalastus) varattiin maksusitoumusmäärärahoja 32,5 miljoonaa euroa ja maksumäärärahoja 31,5 miljoonaa euroa. Maataloustukirahaston vuoden 2008 maksusitoumusmäärärahat olivat 40 876,5 miljoonaa euroa ja maksumäärärahat 40 945,6 miljoonaa euroa. Maksusitoumus- ja maksumäärärahojen välinen ero johtuu siitä, että jaksotettuja määrärahoja käytetään komission suoraan lähinnä maataloustuotteiden menekinedistämistä, toimintastrategiaa ja maatalouden koordinointitoimenpiteitä sekä eläinlääkintä- ja kasvinsuojelutoimenpiteitä varten suorittamiin maksuihin. 2. MAATALOUSTUKIRAHASTON KÄYTTÖTARKOITUKSEENSA SIDOTUT TULOT Yhteisen maatalouspolitiikan rahoituksesta annetun asetuksen (EY) N:o 1290/2005 34 artiklan säännösten mukaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien perusteella ja maidon lisämaksusta saatavat tulot ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Kyseisten sääntöjen mukaisesti käyttötarkoitukseensa sidotut tulot voidaan käyttää osittain tai kokonaan maataloustukirahaston menojen kattamiseen, jos budjettivallan käyttäjän myöntämät määrärahat eivät riitä jäsenvaltioille aiheutuneiden menojen rahoittamiseen. Jos osa tuloista jää käyttämättä, kyseinen osuus siirretään automaattisesti seuraavaan varainhoitovuoteen. Vuoden 2008 talousarviota laadittaessa näiden tulojen määrä arvioitiin sekä tulevan varainhoitovuoden että sen määrän osalta, joka oli tarkoituksena siirtää varainhoitovuodesta 2007 varainhoitovuoteen 2008. Arvio otettiin huomioon, kun budjettivallan käyttäjä hyväksyi vuoden 2008 talousarviomäärärahat. Erityisesti - sääntöjenmukaisuustarkastusten perusteella takaisin perityistä määristä saaduiksi tuloiksi arvioitiin 500,0 miljoonaa euroa ja sääntöjenvastaisuuksien perusteella saaduiksi tuloiksi 80,0 miljoonaa euroa, kun taas maidon lisämaksusta saaduiksi tuloiksi arvioitiin 219,0 miljoonaa euroa. Näin ollen käyttötarkoitukseensa sidotuista tuloista varainhoitovuoden 2008 kuluessa saatavaksi määräksi arvioitiin 799,0 miljoonaa euroa; - varainhoitovuodesta 2007 varainhoitovuoteen 2008 siirrettäväksi käyttötarkoitukseensa sidottujen tulojen määräksi arvioitiin 1 138 miljoonaa euroa; - yhteensä 1 937,0 miljoonaa euroa otettiin huomioon vähennettäessä hedelmä- ja vihannesalan tuottajaorganisaatioiden toimintarahastoille pyydettyjä määrärahoja 467,0 miljoonalla eurolla ja tilatukijärjestelmälle pyydettyjä määrärahoja 1 470,0 miljoonalla eurolla. Budjettivallan käyttäjä myönsi näille järjestelmille lopulta määrärahoja 105,0 miljoonaa euroa ja 27 220,0 miljoonaa euroa. 3. VÄLIAIKAISISTA RAKENNEUUDISTUSMÄÄRISTÄ PERÄISIN OLEVAT TULOT (SOKERIALA) Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahastossa suunniteltujen tukien rahoittamiseksi. Kunakin markkinointivuonna markkinointivuodesta 2006/2007 alkaen markkinointivuoteen 2008/2009 asti kyseiset määrät liittyvät toimijoilla kussakin jäsenvaltiossa olevien sokerin, inuliinisiirapin ja isoglukoosin määrällisiin kiintiöihin, ja jäsenvaltioiden on määrä maksaa ne rahastolle kahdessa erässä, joiden määräajat ovat 31. maaliskuuta ja 30. marraskuuta kunakin vuonna. Vuoden 2008 talousarviota laadittaessa näiden tulojen määrän arvioitiin tulevana varainhoitovuonna olevan 2 374,0 miljoonaa euroa. Samalla arvioitiin, että varainhoitovuodesta 2007 varainhoitovuoteen 2008 siirrettävä määrä on 530,0 miljoonaa euroa. 4. KUVAUS MAATALOUSTUKIRAHASTON VUODEN 2008 TALOUSARVION TOTEUTUMISESTA Liitteessä 2 olevassa taulukossa esitetään talousarvion tosiasiallisen toteutumisen taso 16. lokakuuta 2007 ja 31. tammikuuta 2008 välisenä aikana verrattuna indikaattoriin perustuvaan menoprofiiliin. Toteutumisen taso on määritelty neuvoston asetuksen (EY) N:o 1290/2005[1] 20 artiklan säännösten perusteella. Seuraavassa on lyhyt kuvaus tosiasiallisen ja odotetun toteutumistason välisistä merkittävimmistä eroista vuoden 2008 talousarvion eräiden momenttien osalta. 4.1. Valuuttoihin vaikuttavat tekijät Asetuksen (EY) N:o 1290/2000 21 artiklan mukaisesti budjettivallan käyttäjän hyväksymän talousarvion perustana oli dollarin keskimääräinen pariteetti vuoden 2007 heinä–syyskuussa eli 1 € = 1,37 $. Olisi huomattava, että keskimääräinen pariteetti oli 1. elokuuta 2007 ja 31. tammikuuta 2008 välisenä aikana noin 1 € = 1,43 $ eli 4,4 prosenttia vuoden 2008 talousarvion laatimisessa käytettyä kurssia korkeampi. Edellä mainitulla kaudella aiheutuneissa menoissa on otettu huomioon dollarin pariteettikehitys euroon nähden. Kyseinen pariteettikehitys vaikuttaa maataloustuotteiden vientitukien vahvistamiseen, erityisesti viljan ja sokerin osalta. 4.2. Markkinoihin vaikuttavat tekijät 4.2.1. Vilja (– 55,3 milj. euroa) Määrärahojen ylikäyttö verrattuna indikaattorin tasoon johtuu siitä, että viljan myynti interventiosta nopeutui, sekä kotimaan markkinoiden korkeista hinnoista, joilla kyseinen myynti on tapahtunut verrattuna vuoden 2008 talousarviota laadittaessa käytettyyn alhaisempaan hintaan. 4.2.2. Sokeri (– 83,8 milj. euroa) Määrärahojen alikäyttö verrattuna indikaattorin tasoon johtuu vientisokerin määrien vähenemisestä verrattuna vuoden 2008 talousarviota laadittaessa käytettyihin määriin. 4.2.3. Hedelmät ja vihannekset (+ 124,8 milj. euroa) Aiheutuneet menot verrattuna indikaattorin tasoon osoittavat edellä mainitun ylikäytön 31. tammikuuta 2008. Tämä talousarviomäärärahojen ylikäyttö on kuitenkin luonteeltaan teknistä. Hedelmä- ja vihannesalan tuottajaorganisaatioiden toimintarahastojen menojen rahoittamiseksi on sidottu arviolta 467,0 miljoonan euron tulot. Nämä tulot eivät sisältyneet vuotta 2008 varten tälle alalle pyydettyihin ja budjettivallan käyttäjän myöntämiin talousarviomäärärahoihin. Sen vuoksi menojen tämänhetkistä määrää verrataan indikaattoriin, jota sovelletaan määrärahoihin, joista on vähennetty tämän alan käyttötarkoitukseensa sidotut tulot. Tästä syystä talousarvion toteutumisessa on tällä hetkellä ylikäyttöä. Jos tämän momentin käyttötarkoitukseensa sidotut tulot olisi otettu huomioon, seurauksena olisi ollut noin – 95,1 miljoonan euron alikäyttö. 4.2.4. Viini (– 111,0 milj. euroa) Määrärahojen alikäyttö verrattuna indikaattorin tasoon johtuu siitä, että jäsenvaltioiden rakenneuudistus- ja rakennemuutostukien maksuvauhti on hidastunut. Määrärahojen toteutumisen kehityssuunnan katsotaan tässä vaiheessa olevan väliaikaista. 4.3. Suorat tuet (+ 3 759,6 milj. euroa) Aiheutuneet menot verrattuna indikaattorin tasoon osoittavat edellä mainitun ylikäytön 31. tammikuuta 2008. Ylikäyttö liittyy pääasiassa tuotannosta irrotettuihin suoriin tukiin. Tämä talousarviomäärärahojen ylikäyttö on luonteeltaan teknistä. Tilatukijärjestelmän menojen rahoittamiseksi tarkoitettujen käyttötarkoitukseensa sidottujen tulojen määräksi arvioidaan 1 470,0 miljoonaa euroa. Nämä tulot eivät sisältyneet vuodeksi 2008 tätä järjestelmää varten pyydettyihin ja budjettivallan käyttäjän myöntämiin talousarviomäärärahoihin. Sen vuoksi menojen tämänhetkistä määrää verrataan indikaattoriin, jota sovelletaan määrärahoihin, joista on vähennetty tämän järjestelmän käyttötarkoitukseensa sidotut tulot. Tästä syystä talousarvion toteutumisessa on tällä hetkellä ylikäyttöä. Jos tämän momentin käyttötarkoitukseensa sidotut tulot olisi otettu huomioon, seurauksena olisi ollut 2 552,7 miljoonan euron ylikäyttö. 5. MAATALOUSTUKIRAHASTON KÄYTTÖTARKOITUKSEENSA SIDOTTUJEN TULOJEN TOTEUTUMINEN Liitteessä 2 oleva taulukko osoittaa, että 31. tammikuuta 2008 oli kerätty 458,3 miljoonaa euroa käyttötarkoitukseensa sidottuja tuloja. Erityisesti - sääntöjenmukaisuustarkastusten perusteella takaisin perityt määrät olivat noin 204,9 miljoonaa euroa, ja lisämääriä ennakoidaan saatavan talousarviovuoden loppuun mennessä, - sääntöjenvastaisuuksien perusteella perityt määrät olivat noin 33,3 miljoonaa euroa, ja lisämääriä ennakoidaan saatavan niin ikään varainhoitovuoden loppuun mennessä, ja - maidon lisämaksusta kerättiin noin 220,1 miljoonaa euroa, kun alun perin käytetty arvio oli 219,0 miljoonaa euroa. Alun perin arvioidusta 1 138,0 miljoonasta eurosta poiketen vuodesta 2007 vuoteen 2008 siirrettävä käyttötarkoitukseensa sidottujen tulojen määrä oli lopulta 1 159,5 miljoonaa euroa. 6. VÄLIAIKAISISTA RAKENNEUUDISTUSMÄÄRISTÄ PERÄISIN OLEVIEN TULOJEN TOTEUTUMINEN (SOKERIALA) Jäsenvaltiot maksoivat marraskuussa 2007 markkinointivuonna 2006/2007 maksettaviksi kuuluvien väliaikaisten rakenneuudistusmäärien toisen erän, jonka määrä oli noin 858,1 miljoonaa euroa. Alun perin arvioidusta 530,0 miljoonasta eurosta poiketen vuodesta 2007 vuoteen 2008 siirrettävä käyttötarkoitukseensa sidottujen tulojen määrä oli lopulta 735,8 miljoonaa euroa. 7. SOKERIALAN RAKENNEUUDISTUSRAHASTON TOTEUTUMINEN Jäsenvaltiot maksoivat tammikuun lopussa noin 1,3 miljoonaa euroa uudistetulle sokeriteollisuudelle monipuolistamistukia sekä sokerinpuhdistustukia varten. 8. PÄÄTELMÄT Markkinatoimenpiteistä ja suorista tuista 16. lokakuuta 2007–31. tammikuuta 2008 välisenä aikana aiheutuneiden jäsenvaltioiden menojen korvaamista koskevien maataloustukirahaston määrärahojen täytäntöönpano oli 30 696,0 miljoonaa euroa, mikä merkitsee sitä, että kyseisten määrärahojen ylikäyttö oli noin 3 578,5 miljoonaa euroa. Ylikäyttö johtuu pääasiassa tuotannosta irrotetuista suorista tuista ja erityisesti tilatukijärjestelmästä. Tässä vaiheessa ylikäyttö näyttää olevan edellä 4.2 ja 4.3 kohdassa annettujen kommenttien perusteella väliaikaista, ja riski siitä, että tämänhetkiset talousarviomäärärahat eivät riittäisi jäsenvaltioiden menojen rahoittamiseksi, on vähäinen. [pic] [pic] [1] EUVL L 209, 11.8.2005, s. 1, asetus sellaisena kuin se on viimeksi muutettuna asetuksella (EY) N:o 320/2006 (EUVL L 58, 28.2.2006, s. 42).